Na temelju članka 68. stavka 3. Zakona o zaštiti okoliša („Narodne novine“ broj 80/13, 153/13, 78/15, 12/18 i 118/18, u daljnjem tekstu Zakon) i članaka 10. i 11. Uredbe o strateškoj procjeni utjecaja strategije, plana i programa na okoliš („Narodne novine“ broj 03/17, u daljnjem tekstu Uredba) i članka 46. Statuta Općine Podstrana („Službeni Glasnik Općine Podstrana“ broj 07/21 i 21/21) Općinski načelnik Općine Podstrana donosi

**O D L U K U**

**o sadržaju studije strateške procjene utjecaja na okoliš**

**Izmjena i dopuna Prostornog plana uređenja Općine Podstrana**

Članak 1.

Ovom Odlukom utvrđuje se sadržaj studije strateške procjene utjecaja na okoliš Izmjena i dopuna Prostornog plana uređenja (dalje u tekstu ID PPU) Općine Podstrana. Postupak strateške procjene započeo je Odlukom o započinjanju postupka strateške procjene utjecaja na okoliš od 23. srpnja 2021. godine (KLASA: 350-02/19-01/01, URBROJ: 2181/02-02-1-21-18) nakon čega je proveden postupak određivanja sadržaja strateške studije na način određen člankom 8. Uredbe o strateškoj procjeni utjecaja strategije, plana i programa na okoliš.

Članak 2.

Pravna osnova za izradu i donošenje predmetnih ID PPU su članci 86., 109., 113. i 198. Zakona o prostornom uređenju („Narodne novine“ broj 153/13, 65/17, 114/18 i 39/19).

Razlozi za izradu i donošenje predmetnih ID PPU Općine Podstrana:

1. Planom prostornog uređenja (dalje u tekstu PPU) su prema odredbama Zakona o prostornom uređenju razgraničeni izgrađeni i neizgrađeni dijelovi građevinskih područja Općine, te su definirani neuređeni dijelovi neizgrađenih područja. Prema Zakonu, za neuređene neizgrađene dijelove građevinskih područja propisano je obvezno donošenje urbanističkih planova uređenja (dalje u tekstu UPU);
2. PPU-om su određena područja Općine za koje je propisano donošenje UPU-ova: utvrđena je obveza izrade 18 UPU-a, od kojih je na snazi 13 UPU-a (uz to su na snazi i tri detaljna plana uređenja koji se u smislu Zakona o prostornom uređenju smatraju urbanističkim planovima uređenja),
3. Prema Zakonu o prostornom uređenju, vlasnik neizgrađenog i neopterećenog zemljišta na kojemu je urbanističkim planom uređenja planirano građenje, odnosno uređenje površine javne namjene može to zemljište prenijeti u vlasništvo Jedinice lokalne samouprave za koje mu pripada naknada u visini tržišne vrijednosti prenesenog zemljišta, koju je Jedinica lokalne samouprave dužna isplatiti najkasnije u roku od četiri godine od dana prijenosa zemljišta. Zemljište vlasnik prenosi izjavom o prijenosu zemljišta koju daje na zapisnik uredu državne uprave u županiji koji je dužan pozvati Jedinicu lokalne samouprave da prisustvuje davanju izjave. Pristanak, odnosno protivljenje Jedinice lokalne samouprave prijenosu zemljišta nije od utjecaja na prijenos, odnosno stjecanje prava vlasništva koje se prenosi. Općina Podstrana ocjenjuje da primjenom ovog propisa (obveza plaćanja za zemljišta koje prema prostorno planskoj dokumentaciji vlasnici zemljišta mogu prenijeti u vlasništvo Općine) proračun Općine može biti opterećen do mjere koja može ugroziti financiranje redovnih i obveznih aktivnosti Općine koje su prema propisima Republike Hrvatske u njenoj nadležnosti),
4. U provedbi UPU-a (izdavanja akata za gradnju građevina stambene, poslovne i mješovite namjene te akata za realizaciju prometne i komunalne infrastrukture) utvrđeno je da planska rješenja iz UPU-a (poglavito za prometnu i komunalnu infrastrukturu) vrlo često predstavljaju zapreku efikasnom rješavanju imovinsko pravnih odnosa kao preduvjeta realizacije predmetnih zahvata (planirana rješenja pojedinih dijelova ulične mreže nužno je revidirati u cilju ekonomske opravdanosti njihove gradnje). Radi toga bi trebalo mijenjati, odnosno stavljati takve planove izvan snage po postupku i na način propisan Zakonom.
5. Primjerenijim i učinkovitijim postupkom za rješavanje navedenih situacija koje se pojavljuju sukcesivno s provedbom planova kod izdavanja akata za gradnju je ocijenjena mogućnost primjene članka 76. stavka 3. Zakona o prostornom uređenju. Prema navedenom propisu se kroz ID PPU Općine Podstrana mogu propisati uvjeti provedbe zahvata u prostoru s detaljnošću propisanom za urbanistički plan uređenja. Detaljnijom razradom PPU Općine Podstrana i preuzimanjem potrebnih sadržaja i rješenja iz UPU-ova će se omogućiti izdavanje akata za gradnju i na neizgrađenim dijelovima područja obuhvata tih UPU-ova.

Obuhvat predmetnih ID PPU Općine Podstrana je cijelo područje Općine Podstrana.

ID PPU-om Općine Podstrana detaljno će se razraditi PPU Općine Podstrana te će se preuzeti potrebni sadržaji i rješenja iz UPU-ova (uz stavljanje istih van snage u posebnom postupku) čime će se omogućiti izdavanje akata za gradnju i na neizgrađenim dijelovima područja obuhvata PPU Općine Podstrana direktnom provedbom istog.

Za dijelove područja za koja nisu izrađeni urbanistički planovi uređenja izraditi će se planska rješenja s detaljnošću propisanim za urbanistički plan uređenja; alternativno će se (za dijelove područja s većim nagibima, potencijalnim klizištima, bujičnim područjima, pod vrijednim biljnim pokrovom, u kontaktnoj zoni prometnih pravac od važnosti za Državu i Županiju te za područja na kojima je potrebno detaljnije sagledavanje mogućnosti izvedbe pojedinih zahvata u prostoru) utvrditi obuhvat za koje će se propisati obveza izrade urbanističkog plana uređenja manje površine i obuhvata.

Provedbom navedenih postupka omogućiti će se ishođenje akata za gradnju planiranih građevina i prometnih površina i po potrebi prethodno rješavanje imovinsko pravnih odnosa kao preduvjetu realizacije predmetnih zahvata.

Članak 3.

Sukladno Uredbi o strateškoj procjeni utjecaja strategije plana i programa na okoliš strateška studija sadrži osobito:

* kratki pregled sadržaja i glavnih ciljeva ID PPU Općine Podstrana i odnosa s drugim odgovarajućim strategijama, planovima i programima,
* podatke o postojećem stanju okoliša i mogući razvoj okoliša bez provedbe predmetnih ID PPU,
* okolišne značajke područja na koja provedba predmetnih ID PPU može značajno utjecati,
* postojeće okolišne probleme koji su važni za predmetne ID PPU, posebno uključujući one koji se odnose na područja posebnog ekološkog značaja, primjerice područja određena u skladu s posebnim propisima o zaštiti prirode
* ciljeve zaštite okoliša uspostavljene po zaključivanju međunarodnih ugovora i sporazuma, koji se odnose na strategiju, plan odnosno program, te način na koji su ti ciljevi i druga pitanja zaštite okoliša uzeti u obzir tijekom izrade predmetnih ID PPU,
* vjerojatno značajne utjecaje (sekundarne, kumulativne, sinergijske, kratkoročne, srednjoročne i dugoročne, stalne i privremene, pozitivne i negativne) na okoliš, uključujući bio raznolikost, stanovništvo i zdravlje ljudi, tlo, vodu, more, zrak, klimu, materijalnu imovinu, kulturno-povijesnu baštinu, krajobraz, uzimajući u obzir njihove međuodnose,
* mjere zaštite okoliša uključujući mjere sprječavanja, smanjenja i ublažavanja nepovoljnih utjecaja provedbe predmetnih ID PPU na okoliš,
* kratki prikaz razloga za odabir razmotrenih razumnih alternativa, obrazloženje najprihvatljivije razumne alternative predmetnih ID PPU na okoliš uključujući i naznaku razmatranih razumnih alternativi i opis provedene procjene, uključujući i poteškoće (primjerice tehničke nedostatke ili nedostatke znanja i iskustva) pri prikupljanju potrebnih podataka
* opis predviđenih mjera praćenja,
* ostale podatke i zahtjeve kako se utvrdi prilikom određivanja sadržaja strateške studije u posebnom postupku prema navedenoj Uredbi,
* ne-tehnički sažetak podataka te naznaku razmatranih razumnih alternativa.

Članak 4.

Odlukom o započinjanju postupka strateške procjene određena su tijela i/ili osobe određene posebnim propisima koja sudjeluju u postupku strateške procjene i određivanja sadržaja studije strateške procjene predmetnih ID PPU:

1. Ministarstvo kulture i medija, Uprava za zaštitu kulturne baštine, Konzervatorski odjel u Splitu, Porinova 1, 21000 Split,
2. Ministarstvo unutarnjih poslova, Policijska uprava Splitsko-dalmatinska, Sektor upravnih, inspekcijskih i poslova civilne zaštite, Trg Hrvatske Bratske zajednice 9, 21000 Split,
3. Splitsko-dalmatinska županija, Upravni odjel za zaštitu okoliša, komunalne poslove, infrastrukturu i investicije, Bihaćka 1, 21000 Split,
4. Splitsko-dalmatinska županija, Upravni odjel za graditeljstvo i prostorno uređenje, Bihaćka 1/III, Split,
5. Splitsko-dalmatinska županija, Upravni odjel za turizam i pomorstvo, Domovinskog rata 2/IV, 21000 Split,
6. Županijska uprava za ceste na području Splitsko-dalmatinske županije, Ruđera Boškovića 22, 21000 Split
7. Hrvatske vode, VGO za slivove južnog Jadrana, Vukovarska 35, 21000 Split
8. Hrvatske šume, UŠP SPLIT, Ulica Kralja Zvonimira 35/3, Split
9. Hrvatske ceste, Vončinina 3, 10 000 Zagreb,
10. Hrvatski operator prijenosnog sustava d.o.o. (HOPS) Split, Ljudevita Posavskog 5
11. Vodovod i kanalizacija d.o.o., Biokovska 3, 21000 Split,
12. Grad Omiš, Trg Kralja Tomislava 5/I, 21310 Omiš,

13. Grad Split, Obala Kneza Branimira 17, 21000 Split

14. Općina Dugi Rat, Poljička Cesta 133, 21315 Dugi Rat

15. Nastavni Zavod za javno zdravstvo Splitsko-dalmatinske županije, Vukovarska ulica 46, 21000 Split

U vremenu trajanja roka za dostavu mišljenja i prijedloga za sadržaj strateške studije, zaprimljeno je šest (6) mišljenja kako slijedi:

* Ministarstvo kulture i medija, Uprava za zaštitu kulturne baštine, Konzervatorski odjel u Splitu, mišljenje od 30. kolovoza 2021. (KLASA: 612-08/21-01/1958, URBROJ: 532-05-02-15/6-21-2) u kojem je u bitnom navedeno da za predmetne ID PPU Općine Podstrana nije potrebno provesti postupak strateške procjene utjecaja na okoliš;
* Hrvatske vode, Vodnogospodarski odjel za slivove južnog Jadrana, mišljenje od 26. kolovoza 2021. (KLASA: 351-03/21-01/0000279, URBROJ: 374-24-1-21-2) u kojem je u bitnom navedeno da za predmetne ID PPU Općine Podstrana nije potrebno provesti postupak strateške procjene utjecaja na okoliš;
* Hrvatske šume d.o.o., mišljenje od 20. kolovoza 2021. (KLASA: ST/18-01/3787, URBROJ: 15-00-06/03-21-06) u kojem je u bitnom navedeno da za predmetne ID PPU Općine Podstrana nije potrebno provesti postupak strateške procjene utjecaja na okoliš;
* Splitsko-dalmatinska županija, Upravni odjel za zaštitu okoliša, komunalne poslove, infrastrukturu i zaštitu okoliša, mišljenje od 17. kolovoza 2021. (KLASA: 350-01/21-01/0063, URBROJ: 2181/1-10/14-21-0002) u kojem je navedeno što je potrebno obraditi strateškom studijom o utjecaju na okoliš,
* Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba inspekcijskih poslova Split, mišljenje od 06. kolovoza 2021. (KLASA: 214-02/21-11/316, URBROJ: 511-01-368-21-2) u kojem je u bitnom navedeno da je pri izradi ID PPU Općine Podstrana i Strateške studije potrebno voditi računa o prostornim uvjetima zaštite od požara sukladno Zakonu o zaštiti od požara („Narodne novine“ broj 92/10);
* HOPS, Hrvatski operater prijenosnog sustava d.o.o., Prijenosno područje Split, mišljenje od 04. kolovoza 2021.(KLASA: 700/21-13/62, URBROJ: 3-200-002-05/ID-21-02) u kojem je u bitnom navedeno unutar obuhvata planiranih ID PPU Općine Podstrana nema planiranih visokonaponskih objekata.

Prilikom izrade studije strateške procjene uzeti će se u obzir sva navedena mišljenja.

Članak 5.

U svrhu informiranja javnosti, Informacija o započinjanju postupka strateške procjene utjecaja na okoliš predmetnih ID PPU Općine Podstrana objavljena je na internetskim stranicama Općine Podstrana (www.podstrana.hr ).

Članak 6.

Izrađivač predmetnih ID PPU Općine Podstrana je ovlaštena tvrtka Geoprojekt d.d. iz Splita u suradnji s ovlaštenom tvrtkom Urbi & archi d.o.o. iz Splita.

Izrađivač studije strateške procjene utjecaja na okoliš je ovlaštena tvrtka Zeleni servis d.o.o. iz Splita.

Članak 7.

Ova Odluka o sadržaju strateške studije se, sukladno st.1. čl. 160. Zakona o zaštiti okoliša i st. 2. čl. 11. Uredbe o strateškoj procjeni utjecaja strategije, plana i programa na okoliš te čl. 5 Uredbe Uredbe o informiranju i sudjelovanju javnosti u pitanjima zaštite okoliša („Narodne novine“ broj 64/08) objavljuje u službenom glasilu Općine Podstrana i na internetskim stranicama Općine Podstrana, [www.podstrana.hr](http://www.podstrana.hr). u svrhu informiranja javnosti.

Članak 8.

Ova Odluka stupa na snagu danom donošenja.

Klasa: 350-02/19-01/01 Općinski načelnik:

Urbroj: 2181-39-02-1-22-41

Podstrana, 06. prosinca 2022. godine \_\_\_\_\_\_\_\_\_\_\_\_\_\_\_\_

Mijo Dropuljić, prof.